stanford-oval/wikipedia huggingface dataset:
จอมมหากาฬ 007

| จอมมหากาฬ 007 |
| --- | --- |
ใบปิดภาพยนตร์ วาดโดย รอเบิร์ต อี. แมกกินนิส
กำกับ: ลูอิส กิลเบิร์ต
บทภาพยนตร์: โรอาลด์ ดาห์ล 
องค์ประกอบเนื้อเรื่องเพิ่มเติมโดย: แฮโรลด์ แจ็ก บลูม
 
สร้างจาก: ยูโอนลีลีฟทไวซ์ โดย เอียน เฟลมมิง
อำนวยการสร้าง:   แฮรรี ซอลต์ซแมน  อัลเบิร์ต อาร์. บรอคโคลี 
นักแสดงนำ: ฌอน คอนเนอรี อากิโกะ วากาบายาชิ มิเอะ ฮามะ เทตสึโระ ทัมบะ เทรุ ชิมาดะ คาริน ดอร์ โดนัลด์ เพลเซนซ์
กำกับภาพ: เฟรดดี ยัง
ตัดต่อ: ปีเตอร์ อาร์. ฮันต์
ดนตรีประกอบ: จอห์น แบร์รี
บริษัทผู้สร้าง: อีออนโปรดักชันส์ 
ผู้จัดจำหน่าย: ยูไนเต็ดอาร์ตติสต์
วันฉาย:   12 มิถุนายน ค.ศ. 1967 (1967-06-12) (ลอนดอน, รอบปฐมทัศน์)  13 มิถุนายน ค.ศ. 1967 (1967-06-13) (สหราชอาณาจักรและสหรัฐ) 
ความยาว: 117 นาที
ประเทศ: สหราชอาณาจักร สหรัฐ
ภาษา: อังกฤษ
ทุนสร้าง: 9.5 ล้านดอลลาร์สหรัฐ
ทำเงิน: 111.6 ล้านดอลลาร์สหรัฐ
จอมมหากาฬ 007 (อังกฤษ: You Only Live Twice) เป็นภาพยนตร์แนวสายลับฉายเมื่อปี ค.ศ. 1967 เป็นภาพยนตร์เรื่องที่ห้าใน ภาพยนตร์ชุด เจมส์ บอนด์ ที่สร้างโดย อีออนโปรดักชันส์ แสดงนำโดย ฌอน คอนเนอรี เป็น เจมส์ บอนด์ สายลับเอ็มไอ6 กำกับโดย ลูอิส กิลเบิร์ต อำนวยการสร้างโดย แฮรรี ซอลท์ซ์แมนและอัลเบิร์ต อาร์. บรอคโคลี เขียนบทโดย โรอาลด์ ดาห์ล ดัดแปลงบางส่วนจากนวนิยายชื่อเดียวกันของเอียน เฟลมมิง เมื่อปี ค.ศ. 1964 เป็นภาพยนตร์บอนด์เรื่องแรกที่ไม่ได้นำโครงเรื่องจากนวนิยายมาใช้ โดยใช้แค่ตัวละครบางตัวและสถานที่จากหนังสือแต่เนื้อเรื่องนั้นเป็นเนื้อเรื่องใหม่
ในภาพยนตร์ บอนด์เดินทางไปญี่ปุ่นหลังยานอวกาศที่มีคนขับของอเมริกันและโซเวียตในวงโคจรหายไปอย่างลึกลับ ในขณะที่แต่ละประเทศต่างโทษอีกฝ่ายท่ามกลางสงครามเย็น บอนด์เดินทางไปเกาะแห่งหนึ่งในญี่ปุ่นอย่างลับ ๆ เพื่อตามหาผู้บงการอยู่เบื้องหลังและได้เผชิญกับ เอิร์นส์ สตาฟโร โบลเฟลด์ หัวหน้าองค์การสเปกเตอร์ ภาพยนตร์เปิดเผยใบหน้าของโบลเฟลด์ครั้งแรก หลังภาพยนตร์ก่อนหน้านี้เห็นแค่ช่วงอกลงมา สเปกเตอร์กำลังทำงานให้กับรัฐบาลของมหาอำนาจในเอเชียที่ไม่ทราบชื่อ คาดว่าเป็นสาธารณรัฐประชาชนจีน เพื่อกระตุ้นให้เกิดสงครามระหว่างมหาอำนาจ
ระหว่างการถ่ายทำที่ญี่ปุ่น ฌอน คอนเนอรี ประกาศว่าจะเลิกรับบทเป็น เจมส์ บอนด์ แต่เขาก็กลับมารับบทเดิมอีกครั้งใน 007 เพชรพยัคฆราช ในปี ค.ศ. 1971 และต่อมาใน พยัคฆ์เหนือพยัคฆ์ ภาพยนตร์บอนด์ที่ไม่ได้สร้างโดยอีออน ในปี ค.ศ. 1983 จอมมหากาฬ 007 ประสบความสำเร็จได้รับคำชมจากนักวิจารณ์และทำเงิน 111 ล้านดอลลาร์สหรัฐทั่วโลก
นักแสดง

ฌอน คอนเนอรี เป็น เจมส์ บอนด์: สายลับเอ็มไอ6
อากิโกะ วากาบายาชิ เป็น อากิ: สายลับเอสไอเอสญี่ปุ่นผู้ช่วยเหลือบอนด์
มิเอะ ฮามะ เป็น คิสซี ซูซูกิ: อามะหรือนักดำน้ำทะเลหญิง ผู้แต่งงานกับบอนด์เพื่อปกปิดความลับของเขา
นิกกี ฟาน เดอ ซิล (ไม่มีชื่อในเครดิต) พากย์เสียงของคิสซี ซูซูกิ
เทตสุโร ทัมบะ เป็น ไทเกอร์ ทานากะ: หัวหน้าหน่วยสืบราชการลับของญี่ปุ่น
เทรุ ชิมาดะ เป็น มร. โอซาโตะ: นักอุตสาหกรรมชาวญี่ปุ่นซึ่งทำงานร่วมกับสเปกเตอร์อย่างลับ ๆ
คาริน ดอร์ เป็น เฮลกา แบรนด์ต/หมายเลข 11: เลขานุการของโอซาโตะนักฆ่าของสเปกเตอร์
โดนัลด์ เพลเซนซ์ เป็น เอิร์นส์ สตาฟโร โบลเฟลด์: หัวหน้าองค์การก่อการร้ายสเปกเตอร์
เบอร์นาร์ด ลี เป็น เอ็ม: หัวหน้าเอ็มไอ6
ลอยส์ แม็กซ์เวลล์ เป็น มิสมันนีเพ็นนี: เลขานุการของเอ็ม
เดสมอนด์ เลเวลีน เป็น คิว: หัวหน้าฝ่ายเทคนิคของเอ็มไอ6
ชาร์ลส์ เกรย์ เป็น ดิกโก เฮนเดอร์สัน: สายชาวอังกฤษซึ่งอาศัยอยู่ที่ญี่ปุ่น
โจว ไฉ่ฉิน เป็น ลิน: สาวจีน (ฮ่องกง) เป็นสายลับเอ็มไอ6
ปีเตอร์ ฟาเนน มายเวีย เป็น คนขับรถ: หนึ่งในลูกสมุนของโอซาโตะ คนที่ต่อสู้กับบอนด์ในห้องทำงานของโอซาโตะ
เบิร์ต ควุก เป็น สเปกเตอร์ 3: หนึ่งในลูกสมุนของโบลเฟลด์
ไมเคิล ชาว เป็น สเปกเตอร์ 4: หนึ่งในลูกสมุนของโบลเฟลด์
โรนัลด์ ริช เป็น ฮาน: ผู้คุ้มกันของโบลเฟลด์
จีนน์ โรแลนด์ เป็น หมอนวดหญิงของบอนด์
เดวิด โทกุริ เป็น นักฆ่า (ห้องนอน): หนึ่งในลูกสมุนของโอซาโตะ ผู้ฆ่าอากิ
จอห์น สโตน เป็น กัปตันเรือดำน้ำ
นอร์แมน โจนส์ เป็น นักบินอวกาศของยานอวกาศอเมริกันลำที่ 1
พอล คาร์สัน เป็น นักบินอวกาศของยานอวกาศอเมริกันลำที่ 1
ลอเรนซ์ เฮอร์เดอร์ เป็น นักบินอวกาศของยานอวกาศโซเวียต
ริชาร์ด เกรย์ดอน เป็น นักบินอวกาศของยานอวกาศโซเวียต
บิลล์ มิตเชลล์ เป็น นักบินอวกาศของยานอวกาศอเมริกันลำที่ 2
จอร์จ รูบิแชก เป็น นักบินอวกาศของยานอวกาศอเมริกันลำที่ 2
เอด บิชอบ (ไม่มีชื่อในเครดิต) เป็น เจ้าหน้าที่เทคนิคของนาซาที่ฮาวาย เป็นคนเตือนยานอวกาศอเมริกันลำที่ 1 ว่ามียานอวกาศไม่สามารถระบุได้กำลังเข้าใกล้
เฟรเซอร์ ไฮนส์ (ไม่มีชื่อในเครดิต) เป็น เลขานุการของโอซาโตะ / แทนนอย (เสียง)
เชน ริมเมอร์ (ไม่มีชื่อในเครดิต) เป็น เจ้าหน้าที่เทคนิคของนาซาที่ฮาวาย
แอนโทนี อินลีย์ (ไม่มีชื่อในเครดิต) เป็น ตำรวจฮ่องกง
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ จอมมหากาฬ 007
วิกิคำคม มีคำคมที่กล่าวโดย หรือเกี่ยวกับ จอมมหากาฬ 007
จอมมหากาฬ 007 ที่อินเทอร์เน็ตมูวีเดตาเบส
| ด ค กเจมส์ บอนด์ในภาพยนตร์ |
| --- | --- |
 รายชื่อ  การสร้าง  การแสดง 
อีออนโปรดักชันส์:  พยัคฆ์ร้าย 007 (1962)  เพชฌฆาต 007 (1963)  จอมมฤตยู 007 (1964)  ธันเดอร์บอลล์ 007 (1965)  จอมมหากาฬ 007 (1967)  007 เพชรพยัคฆราช (1971)  007 ยอดพยัคฆ์ราชินี (1969)  พยัคฆ์มฤตยู 007 (1973)  007 เพชฌฆาตปืนทอง (1974)  007 พยัคฆ์ร้ายสุดที่รัก (1977)  007 พยัคฆ์ร้ายเหนือเมฆ (1979)  007 เจาะดวงตาเพชฌฆาต (1981)  007 เพชฌฆาตปลาหมึกยักษ์ (1983)  007 พยัคฆ์ร้ายพญายม (1985)  007 พยัคฆ์สะบัดลาย (1987)  007 รหัสสังหาร (1989)  พยัคฆ์ร้าย 007 รหัสลับทลายโลก (1995)  007 พยัคฆ์ร้ายไม่มีวันตาย (1997)  007 พยัคฆ์ร้ายดับแผนครองโลก (1999)  ดาย อนัทเธอร์ เดย์ 007 พยัคฆ์ร้ายท้ามรณะ (2002)  007 พยัคฆ์ร้ายเดิมพันระห่ำโลก (2006)  007 พยัคฆ์ร้ายทวงแค้นระห่ำโลก (2008)  พลิกรหัสพิฆาตพยัคฆ์ร้าย 007 (2012)  องค์กรลับดับพยัคฆ์ร้าย (2015)  007 พยัคฆ์ร้ายฝ่าเวลามรณะ (2021) 
ไม่ได้สร้างโดยอีออนฯ:  ทีเด็ดเจมส์บอนด์ 007 (1967)  พยัคฆ์เหนือพยัคฆ์ (1983) 
ประวัติศาสตร์:  ทศวรรษ 1960  ทศวรรษ 1970  ทศวรรษ 1980  ทศวรรษ 1990  ทศวรรษ 2000 
นักแสดงและตัวละคร:  ตัวละครประจำ  นักแสดงประจำ  นักแสดงที่ได้รับคัดเลือกสำหรับบทเจมส์ บอนด์  สาวบอนด์ 
บทความที่เกี่ยวข้อง:  เอกลักษณ์  เพลง  ฉากในลำกล้องปืน  สถานที่  บิกีนี่สีขาวของเออร์ซูลา แอนเดรส  "คาสิโนรอยัล" (ไคลแมกซ์!) 
 หนังสือ  หมวดหมู่  สถานีย่อย (ภาพยนตร์)
จอร์จ เบลีย์ (อิตส์อะวันเดอร์ฟูลไลฟ์)

| จอร์จ เบลีย์ |
| --- | --- |
ตัวละครใน อิตส์อะวันเดอร์ฟูลไลฟ์
เจมส์ สจวร์ต แสดงเป็น จอร์จ เบลีย์ ใน อิตส์อะวันเดอร์ฟูลไลฟ์
ข้อมูลตัวละครในเรื่อง
ชื่อเต็ม: จอร์จ เบลีย์ เกิด ค.ศ. 1907 เบดฟอร์ดฟอลส์ รัฐนิวยอร์ก สหรัฐ
อาชีพ: นายธนาคาร
ครอบครัว: ปีเตอร์ เบลีย์ (พ่อ; เสียชีวิต) ไอรีน เบลีย์ (แม่) แฮรี เบลีย์ (น้องชาย)
คู่สมรส: แมรี แฮตช์ (1932)
บุตร: พีต (เกิด ค.ศ. 1934) เจนี (เกิด ค.ศ. 1935) ซูซู (เกิด ค.ศ. 1940) ทอมมี (เกิด ค.ศ. 1941)
ญาติ: บิลลี เบลีย์ (ลุง) ลอรา เบลีย์ (ป้า; เสียชีวิต) ยูสเตส เบลีย์ (ลูกพี่ลูกน้อง) ทิลลี เบลีย์ (ลูกพี่ลูกน้อง)
จอร์จ เบลีย์ (อังกฤษ: George Bailey) เป็นตัวละครสมมติและตัวละครหลักในภาพยนตร์ของแฟรงก์ คาปรา เรื่อง อิตส์อะวันเดอร์ฟูลไลฟ์ เมื่อ ค.ศ. 1946 ตัวละครเป็นนายธนาคารปล่อยเงินกู้และอาคารที่ยอมเสียสละความฝันเพื่อช่วยเหลือชุมชนของเขาในเมืองเบดฟอร์ดฟอลส์ จนกระทั่งในวันคริสต์มาสอีฟ บริษัทประสบปัญหาอย่างหนักจากภาวะเศรษฐกิจตกต่ำซึ่งทำให้เขากลายเป็นบุคคลล้มละลาย เบลีย์จึงตกอยู่ในภาวะสิ้นหวังและพยายามกระทำอัตวินิบาตกรรมตนเอง แต่ทันใดนั้นเทวดาผู้พิทักษ์นามว่า คลาเรนซ์ ออบอดี ได้ปรากฏตัวขึ้นและเปลี่ยนมุมมองชีวิตของเขาผ่านโลกในจินตนาการที่ไม่เคยมีตัวตนของจอร์จ เบลีย์ ไม่มีแมรี, ลูก และเพื่อน ๆ ของเขา และเมืองเบดฟอร์ดฟอลส์จะเป็นอย่างไรต่อไป หากไม่มีเขาอยู่บนโลก
เบลีย์ แสดงโดยเจมส์ สจวร์ต ตอนโต และบ็อบบี แอนเดอร์สัน แสดงเป็นตอนเด็ก โดยมีการนำตัวละครชื่อ จอห์น แพร็ตต์ ในหนังสือเล่มเล็ก ค.ศ. 1943 เดอะเกรเทสต์กิฟต์ ของฟิลิป แวน โดเรน สเติร์น มาดัดแปลงอย่างหลวม ๆ
ใน ค.ศ. 2003 สถาบันภาพยนตร์อเมริกัน จัดอันดับให้ตัวละครเป็น "วีรบุรุษที่ยิ่งใหญ่ที่สุดตลอดกาล" ในอันดับที่เก้า
จอร์จ สตีเฟนสัน

| จอร์จ สตีเฟนสัน |
| --- | --- |
วิศวกรเครื่องกล นักประดิษฐ์
เกิด: 9 มิถุนายน พ.ศ. 2324 วีลัม นอร์ททัมเบอร์แลนด์ ราชอาณาจักรบริเตนใหญ่
เสียชีวิต: 12 สิงหาคม พ.ศ. 2391 (67 ปี) บ้านแทปตัน ทุ่งเชสเตอร์ เดอบิแชร์ สหราชอาณาจักร
จอร์จ สตีเฟนสัน (อังกฤษ: George Stephenson) เป็นผู้ประดิษฐ์รถจักรไอน้ำคนแรกของโลก เกิดเมื่อวันที่ 9 มิถุนายน ค.ศ. 1781 ที่ตำบลวีลัม นอร์ททัมเบอร์แลนด์ เเคว้น อังกฤษ ราชอาณาจักรบริเตนใหญ่ จอร์จ สตีเฟนสัน ได้รับการยกย่องว่าเป็น "บิดาแห่งการรถไฟ" จอร์จสตีเฟนสัน
จอร์จ สตีเฟนสัน (9 มิถุนายน ค.ศ. 1781 - 12 สิงหาคม ค.ศ. 1848) เป็นวิศวกรโยธาและวิศวกรเครื่องกลชาวอังกฤษผู้ที่
สร้างทางรถไฟวิ่งบริการสาธารณะระหว่างเมืองเป็นสายแรกในโลกที่ใช้หัวรถจักรไอน้ำระหว่างเมืองลิเวอร์พูลและ
เมืองแมนเชสเตอร์ซึ่งเปิดให้บริการในปี ค.ศ. 1830 โดยที่เขาถูกขานนามในฐานะ "บิดาของรถไฟ" พระราชินีวิกตอเรียได้กล่าวว่า
เขาเป็นตัวอย่างที่ดีของการริเริ่มประยุกต์และไฝ่หาการปรับปรุง,ซามูเอลสไมล์นักเขียนหนังสือเรื่องการช่วยเหลือตัวเอง
ได้กล่าวถึงโดยเฉพาะอย่างยิ่งการยกย่องความสำเร็จของเขา, ขนาดความกว้างของทางรถไฟ 4 ฟุต 8 1/2 นิ้ว (1,435 มม. ) บางครั้งเรียกว่า
"ขนาดความกว้างของสตีเฟนสัน" เป็นขนาดทางรถไฟมาตรฐานที่ใช้กันทั่วโลก
ประวัติ

จอร์จ สตีเฟนสัน เกิดมาในครอบครัวที่ยากจน บิดาทำงานอาชีพเป็นกรรมกรขุดเหมืองถ่านหิน ตัวเขาเองจึงต้องทำงานช่วยบิดาหาเงินตั้งแต่เด็ก พออายุ 14 ปี เขาจึงเขาทำงานในเหมืองถ่านหิน โดยช่วยพ่อคัดแยกถ่านหิน เขาชอบเรียนรู้เกี่ยวกับเครื่องยนต์กลไกลต่างๆภายในเหมือง รวมทั้งยังใช้เวลากลางคืนไปเรียนหนังสือจนเขาสามารถเป็นนายช่างที่มีหน้าที่ดูแลควบคุมเครื่องจักรได้
จอร์จ เบอร์นาร์ด ชอว์

| จอร์จ เบอร์นาร์ด ชอว์  |
| --- | --- |
ชอว์ในปี ค.ศ. 1936
เกิด: 26 กรกฎาคม ค.ศ. 1856(1856-07-26) ดับลิน ประเทศไอร์แลนด์
เสียชีวิต: 2 พฤศจิกายน ค.ศ. 1950(1950-11-02) (94 ปี) ฮาร์ตฟอร์ดเชอร์ ประเทศอังกฤษ
อาชีพ: นักเขียนบทละคร นักวิจารณ์
สัญชาติ: ไอริช
แนว: ละครล้อเลียน
จอร์จ เบอร์นาร์ด ชอว์ (อังกฤษ: George Bernard Shaw; 26 กรกฎาคม ค.ศ. 1856 - 2 พฤศจิกายน ค.ศ. 1950) เป็นนักเขียนบทละครชาวไอริช เกิดที่เมืองดับลิน ย้ายมาอยู่กรุงลอนดอนเมื่ออายุได้ 20 ปี และพำนักอยู่ในประเทศอังกฤษจนตลอดชีวิต เขาเริ่มต้นชีวิตการทำงานด้วยการประพันธ์เพลงและเขียนบทวิจารณ์วรรณกรรม ต่อมาจึงหันมาเขียนบทละคร และมีความชำนาญในการประพันธ์บทละครแนวชีวิต ชอว์มีผลงานบทละครมากกว่า 60 เรื่อง ส่วนใหญ่มีเนื้อหาที่สะท้อนถึงปัญหาสังคม เขาได้รับรางวัลโนเบลสาขาวรรณกรรม ในปี ค.ศ. 1925 และได้รับรางวัลออสการ์ สาขาบทภาพยนตร์ดัดแปลงยอดเยี่ยม ในปี ค.ศ. 1938
ผลงานที่มีชื่อเสียง ได้แก่
1. Man and Superman (ค.ศ. 1905)
2. Pygmalion (ค.ศ. 1913)
3. Saint Joan (ค.ศ. 1923)
จอร์จ บูล

| จอร์จ บูล |
| --- | --- |

เกิด: 2 พฤศจิกายน พ.ศ. 2358 (ลินคอร์น ประเทศอังกฤษ)
เสียชีวิต: 8 ธันวาคม พ.ศ. 2407 (คันทรี่คอร์ก ไอร์แลนด์)

ยุค: ปรัชญาศตวรรษที่ 19
แนวทาง: ปรัชญาตะวันตก
สำนัก: ศูนย์คณิตศาสตร์แห่งวิทยาการคอมพิวเตอร์
ความสนใจหลัก: คณิตศาสตร์, ตรรกศาสตร์, ปรัชญาคณิตศาสตร์
แนวคิดเด่น: พีชคณิตแบบบูล
 ได้รับอิทธิพลจาก อริสโตเติล, สปิโนซา, นิวตัน 
 เป็นอิทธิพลต่อ นักวิทยาการคอมพิวเตอร์, Jevons, เดอมอร์แกน, Peirce, Johnson,Shannon 
 
จอร์จ บูล (อังกฤษ: George Boole) เป็นนักคณิตศาสตร์ชาวอังกฤษ ผลงานสำคัญคือการคิดพีชคณิตแบบบูลขึ้น อันเป็นรากฐานสำคัญของ ตรรกศาสตร์ และวงจรดิจิทัล
จอร์จ บูล นักคณิตศาสตร์ชาวอังกฤษ ที่ University College Cork ผู้ที่นิยามพีชคณิตดังกล่าวขึ้นมาเพื่อเป็นส่วนหนึ่งของระบบทางตรรกศาสตร์ในกลางคริสต์ศตวรรษที่ 19 พีชคณิตแบบบูลนำเทคนิคทางพีชคณิตมาใช้กับนิพจน์ในตรรกศาสตร์เชิงประพจน์ ในปัจจุบันพีชคณิตแบบบูลได้ถูกนำไปประยุกต์อย่างแพร่หลายในการออกแบบทางอิเล็กทรอนิกส์ ผู้ที่นำไปใช้คนแรกคือคลาวด์ อี. แชนนอน นักวิทยาศาสตร์แห่งห้องทดลองเบลล์ (Bell Laboratory) ในคริสต์ศตวรรษที่ 20 โดยนำมาใช้ในการวิเคราะห์วงจรเน็ตเวิร์กที่ทำงานต่อกันหลาย ๆ ภาค เช่น วงจรของโทรศัพท์ เป็นต้น เมื่อมีการพัฒนาวงจร คอมพิวเตอร์ขึ้นก็ได้มีการนำเอาพีชคณิตบูลีนมาใช้ในการคำนวณ ออกแบบ และอธิบายสภาวะการทำงานของสถานะวงจรภายในระบบคอมพิวเตอร์ โดยพีชคณิตบูลีนเป็นพื้นฐานสำคัญในการออกแบบวงจรตรรกของระบบดิจิทัล
ผลงานที่สำคัญ

พีชคณิตแบบบูล
ดูเพิ่ม

ออกัสตัส เดอมอร์แกน
พีชคณิตแบบบูล
จอร์จ มองก์ ดยุกที่ 1 แห่งอัลเบมาร์ล

| จอร์จ มองก์ ดยุกที่ 1 แห่งอัลเบมาร์ล |
| --- | --- |
เกิด: 6 ธันวาคม ค.ศ. 1608 พอทเธอริดจ์ ใกล้ทอร์ริงตัน แคว้นเดวอน
อสัญกรรม: 3 มกราคม ค.ศ. 1670
บรรดาศักดิ์: ขุนนางอังกฤษ
ตำแหน่ง: นักการทหารและนักการเมือง
ขุนนางอังกฤษ - กษัตริย์อังกฤษ - ชาวอังกฤษ
จอร์จ มองก์ ดยุกที่ 1 แห่งอัลเบมาร์ล (อังกฤษ: George Monck, 1st Duke of Albemarle; 6 ธันวาคม ค.ศ. 1608 – 3 มกราคม ค.ศ. 1670) เป็นนักการทหารและนักการเมืองชาวอังกฤษที่มีบทบาทสำคัญในการฟื้นฟูราชวงศ์อังกฤษกลับคืนให้แก่พระเจ้าชาร์ลส์ที่ 2
ชีวิตเบื้องต้น

จอร์จ มองก์ เกิดเมื่อวันที่ 6 ธันวาคม ค.ศ. 1608 ที่พอทเธอริดจ์ ใกล้ทอร์ริงตันใน แคว้นเดวอน เป็นบุตรคนที่สองของเซอร์ทอมัส มองก์  มองก์ต้องหลบหนีไปต่างประเทศเมื่อไปทำร้ายร่างกายเจ้าหน้าที่ที่มองค์เห็นว่าปฏิบัติต่อพ่อของเขาไม่ถูก ในต่างประเทศมองค์ก็ไปเป็นทหารและอาสารในการร่วมการรณรงค์ที่ กาดิซ ในปี ค.ศ. 1626 และปีต่อมาในการล้อม Isle of Rhé ซึ่งเป็นการพยายามที่จะช่วยชาวโปรเตสแตนต์ฝรั่งเศสที่เมือง ลาโรแชล (La Rochelle)
ดูเพิ่ม

การฟื้นฟูราชวงศ์อังกฤษ
สมเด็จพระเจ้าชาร์ลส์ที่ 2 แห่งอังกฤษ
จอร์จ อาร์ลิสส์

| จอร์จ อาร์ลิสส์ |
| --- | --- |
อาร์ลิสส์เมื่อปี 1919
เกิด: ออกัสตัส จอร์จ แอนดรูวส์ 10 เมษายน ค.ศ. 1868(1868-04-10) ลอนดอน อังกฤษ
เสียชีวิต: 5 กุมภาพันธ์ ค.ศ. 1946(1946-02-05) (77 ปี) ลอนดอน อังกฤษ
สาเหตุเสียชีวิต: หลอดลมอักเสบ
อาชีพ: นักแสดง นักเขียน นักเขียนบทละคร ผู้อำนวยการสร้างภาพยนตร์
ปีปฏิบัติงาน: 1887–1943
คู่สมรส: ฟลอเรนซ์ เคต มอนต์กอเมอรี สมิธ (1899–1946)
จอร์จ อาร์ลิสส์ (อังกฤษ: George Arliss; 10 เมษายน ค.ศ. 1868 – 5 กุมภาพันธ์ ค.ศ. 1946) เป็นนักแสดง นักเขียน นักเขียนบทละคร ผู้อำนวยการสร้างภาพยนตร์ชาวอังกฤษ ที่ประสบความสำเร็จในประเทศสหรัฐอเมริกา เขาเป็นนักแสดงชาวอังกฤษคนแรกที่ชนะรางวัลออสการ์ สาขานักแสดงนำชายยอดเยี่ยม ในบทบาท เบนจามิน ดิสราเอลี จากภาพยนตร์เรื่อง Disraeli (1929)
แหล่งข้อมูลอื่น

จอร์จ อาร์ลิสส์ ที่อินเทอร์เน็ตมูวีเดตาเบส
ภาพถ่ายและวรรณกรรม
อาร์ลิสส์ หอจดหมายเหตุ @ wordpress.com
จอร์จ อาร์ลิสส์ คอลเลกชัน (ม. วอชิงตัน, แซร์)
| ด ค กรางวัลออสการ์ สาขานักแสดงนำชายยอดเยี่ยม |
| --- | --- |
1928–1940:  เอมีล ยันนิงส์ (1928)  วอร์เนอร์ แบ็กซ์เตอร์ (1929)  จอร์จ อาร์ลิสส์ (1930)  ลิโอเนล แบร์รีมัวร์ (1931)  เฟรดริก มาร์ช/วอลเลซ บีรี (1932)  ชาลส์ ลาฟตัน (1933)  คลาร์ก เกเบิล (1934)  วิกเตอร์ แม็กลาเกล็น (1935)  พอล มุนี (1936)  สเปนเซอร์ เทรซี (1937)  สเปนเซอร์ เทรซี (1938)  รอเบิร์ต ดอแนต (1939)  เจมส์ สจวร์ต (1940) 
1941–1960:  แกรี คูเปอร์ (1941)  เจมส์ แคกนีย์ (1942)  พอล ลูคัส (1943)  บิง ครอสบี (1944)  เรย์ มิลแลนด์ (1945)  เฟรดริก มาร์ช (1946)  โรนัลด์ คอลแมน (1947)  ลอเรนซ์ โอลิวีเอร์ (1948)  บรอเดริก ครอว์ฟอร์ด (1949)  โฮเซ เฟร์เรร์ (1950)  ฮัมฟรีย์ โบการ์ต (1951)  แกรี คูเปอร์ (1952)  วิลเลียม โฮลเดน (1953)  มาร์ลอน แบรนโด (1954)  เออร์เนสต์ บอร์กไนน์ (1955)  ยูล บรีนเนอร์ (1956)  อเล็ก กินเนสส์ (1957)  เดวิด นิเวน (1958)  ชาร์ลตัน เฮสตัน (1959)  เบิร์ต แลนแคสเตอร์ (1960) 
1961–1980:  มักซีมีเลียน เชลล์ (1961)  เกรกอรี เพก (1962)  ซิดนีย์ พอยเทียร์ (1963)  เรกซ์ แฮร์ริสัน (1964)  ลี มาร์วิน (1965)  พอล สโกฟีลด์ (1966)  ร็อด ชไตเกอร์ (1967)  คลิฟฟ์ รอเบิร์ตสัน (1968)  จอห์น เวย์น (1969)  จอร์จ ซี. สกอตต์ (1970)  จีน แฮกแมน (1971)  มาร์ลอน แบรนโด (1972)  แจ็ก เลมมอน (1973)  อาร์ต คาร์นีย์ (1974)  แจ็ก นิโคลสัน (1975)  ปีเตอร์ ฟินช์ (1976)  ริชาร์ด เดรย์ฟัส (1977)  จอน วอยต์ (1978)  ดัสติน ฮอฟแมน (1979)  โรเบิร์ต เดอ นิโร (1980) 
1981–2000:  เฮนรี ฟอนดา (1981)  เบน คิงสลีย์ (1982)  โรเบิร์ต ดูวัล (1983)  เอฟ. เมอร์รีย์ เอบราฮัม (1984)  วิลเลียม เฮิร์ต (1985)  พอล นิวแมน (1986)  ไมเคิล ดักลาส (1987)  ดัสติน ฮอฟแมน (1988)  แดเนียล เดย์-ลูวิส (1989)  เจเรมี ไอเอินส์ (1990)  แอนโทนี ฮ็อปกินส์ (1991)  อัล ปาชิโน (1992)  ทอม แฮงส์ (1993)  ทอม แฮงส์ (1994)  นิโคลัส เคจ (1995)  เจฟฟรีย์ รัช (1996)  แจ็ก นิโคลสัน (1997)  โรแบร์โต เบนิญญี (1998)  เควิน สเปซีย์ (1999)  รัสเซล โครว์ (2000) 
2001–ปัจจุบัน:  เดนเซล วอชิงตัน (2001)  เอเดรียน โบรดี (2002)  ฌอน เพนน์ (2003)  เจมี ฟ็อกซ์ (2004)  ฟิลิป ซีมัวร์ ฮอฟฟ์แมน (2005)  ฟอเรสต์ วิตเทกเกอร์ (2006)  แดเนียล เดย์-ลูวิส (2007)  ฌอน เพนน์ (2008)  เจฟฟ์ บริดเจส (2009)  โคลิน เฟิร์ธ (2010)  ฌ็อง ดูว์ฌาร์แด็ง (2011)  แดเนียล เดย์-ลูวิส (2012)  แมทธิว แม็คคอนาเฮย์ (2013)  เอดดี เรดเมน (2014)  ลีโอนาร์โด ดิแคพรีโอ (2015)  เคซีย์ แอฟเฟล็ก (2016)  แกรี โอลด์แมน (2017)  รามี แมลิก (2018)  วาคีน ฟีนิกซ์ (2019)  แอนโทนี ฮ็อปกินส์ (2020)  วิลล์ สมิธ (2021)  เบรนแดน เฟรเซอร์ (2022)  คิลเลียน เมอร์ฟี (2023)
จอร์จ เอช. วอล์กเกอร์

| จอร์จ เฮอร์เบิร์ต วอล์กเกอร์ |
| --- | --- |
เกิด: 11 มิถุนายน ค.ศ. 1875(1875-06-11) เซนต์หลุยส์, มิสซูรี, สหรัฐอเมริกา
เสียชีวิต: 24 มิถุนายน ค.ศ. 1953(1953-06-24) (78 ปี) นครนิวยอร์ก,สหรัฐอเมริกา
สัญชาติ: อเมริกัน
ศิษย์เก่า: Stonyhurst College, Washington University in St. Louis
อาชีพ: Businessman, Banker
คู่สมรส: ลูเครเทีย วอล์กเกอร์ (เวียร์) (1874-1961)
บุตร: โดโรธี เวียร์ (1901-1992) จอร์จ เฮอร์เบิร์ต จูเนียร์. (1905-1977)
บิดามารดา: เดวิด ดาวิส วอล์กเกอร์ & มาร์ธา เอเดลา วอล์กเกอร์ (เบียคกี)
จอร์จ เฮอร์เบิร์ต วอล์กเกอร์ (อังกฤษ: George Herbert Walker, 11 มิถุนายน ค.ศ. 1875(1875-06-11) - 24 มิถุนายน ค.ศ. 1953) เป็นนายธนาคารอเมริกันและนักธุรกิจที่ร่ำรวย จอร์จ เฮอร์เบิร์ต วอล์กเกอร์เป็นบิดาของโดโรธี บุช เป็นตาของจอร์จ เอช. ดับเบิลยู. บุช และเป็นทวดของจอร์จ ดับเบิลยู. บุช
จอร์จ เชลดอน (นักกระโดดน้ำ)

| เหรียญรางวัล> นักกระโดดน้ำชาย.ตัวแทนของ   สหรัฐ .กีฬาโอลิมปิก |
| --- | --- | --- |
|  | 1904 เซนต์หลุยส์ | แฟลตฟอร์ม |
จอร์จ เฮอร์เบิร์ต เชลดอน (อังกฤษ: George Herbert Sheldon;17 พฤษภาคม ค.ศ. 1874 — 25 พฤศจิกายน ค.ศ. 1907) เป็นนักกระโดดน้ำชาวอเมริกัน เขาเข้าแข่งขันในกีฬาโอลิมปิกฤดูร้อน 1904
เชลดอนเป็นหมอตาจากเซนต์หลุยส์ รัฐมิสซูรี ในโอลิมปิกฤดูร้อน 1904 เขาได้รับรางวัลเหรียญทองในประเภทแพลตฟอร์ม เขาเสียชีวิตในปี ค.ศ. 1907 ด้วยโรคหัวใจ
แหล่งข้อมูลอื่น

profile
จอน แลนเดา

บทความนี้เกี่ยวกับผู้อำนวยการสร้างภาพยนตร์ สำหรับนักวิจารณ์ดนตรี โปรดิวเซอร์ และผู้จัดการของบรูซ สปริงทีน ดูที่ จอน แลนเดา (นักวิจารณ์ดนตรี)
| จอน แลนเดา |
| --- | --- |
แลนเดา ใน ค.ศ. 2022
เกิด: 23 กรกฎาคม ค.ศ. 1960(1960-07-23) นครนิวยอร์ก
เสียชีวิต: 5 กรกฎาคม ค.ศ. 2024(2024-07-05) (63 ปี) ลอสแอนเจลิส, แคลิฟอร์เนีย, สหรัฐ
การศึกษา: มหาวิทยาลัยเซาเทิร์นแคลิฟอร์เนีย
อาชีพ: ผู้อำนวยการสร้างภาพยนตร์
ปีปฏิบัติงาน: ค.ศ. 1987–2024
บิดามารดา: เอลี แลนเดา (บิดา) เอดี แลนเดา (มารดา)
จอน แลนเดา (อังกฤษ: Jon Landau; เกิด 23 กรกฎาคม ค.ศ. 1960) ผู้อำนวยการสร้างภาพยนตร์ชาวอเมริกัน เป็นที่รู้จักจากการอำนวยการสร้างภาพยนตร์ของเจมส์ แคเมรอนเรื่อง ไททานิค (1997), อวตาร (2009) และ อวตาร: วิถีแห่งสายน้ำ (2022) ซึ่งทำเงินถึง 2.19, 2.9 และ 2.3 พันล้านดอลลาร์สหรัฐตามลำดับ ใน ค.ศ. 2023 ภาพยนตร์ดังกล่าวเป็นสามในสี่ของภาพยนตร์ที่ทำเงินสูงสุดตลอดกาล
ชีวิตในวัยเด็ก

แลนเดาเกิดเมื่อวันที่ 23 กรกฎาคม ค.ศ. 1960 ที่นครนิวยอร์ก  เป็นบุตรชายของผู้อำนวยการสร้างภาพยนตร์ เอดี กับผู้บริหารสตูดิโอและผู้อำนวยการสร้างภาพยนตร์ เอลี เอ. แลนเดา เขามีเชื้อสายชาวยิว แลนเดาจบการศึกษาจากมหาวิทยาลัยเซาเทิร์นแคลิฟอร์เนีย
ชีวิตในวัยเด็ก > การเสียชีวิต

แลนเดาเสียชีวิตเมื่อวันที่ 5 กรกฎาคม 2024 ด้วยวัย 63 ปี มีรายงานว่าเขาเสียชีวิตด้วยโรคมะเร็ง อวตาร 3, อวตาร 4 และ อวตาร 5, ซึ่งเขาเป็นผู้อำนวยการสร้างก่อนเสียชีวิต จะได้รับการเผยแพร่หลังจากเขาเสียชีวิตแล้ว
รางวัล

Florida Film Critics Circle Award (ชนะ)– ไททานิค – (1997)
รางวัลลูกโลกทองคำ (ชนะ) – ไททานิค – (1998)
Producers Guild of America Darryl F Zanuck Theatrical Motion Picture Producer of the Year Award (ชนะ) – ไททานิค – (1998)
รางวัลออสการ์ (ชนะ) – ไททานิค – (1998)
Nickelodeon Kid's Choice Award (ชนะ) – ไททานิค – (1998)
MTV Movie Award (ชนะ) – ไททานิค –( 1997)
รางวัลพีเพิลชอยส์อะวอดส์ (ชนะ) – ไททานิค – (1999)
รางวัลลูกโลกทองคำ (ชนะ) – อวตาร – (2010)
Producers Guild of America Darryl F Zanuck Theatrical Motion Picture Producer of the Year Award (เสนอชื่อเข้าชิง) – อวตาร (2010)
รางวัลออสการ์ (เสนอชื่อเข้าชิง) – อวตาร (2010)
รางวัลลูกโลกทองคำ (เสนอชื่อเข้าชิง) – อวตาร: วิถีแห่งสายน้ำ (2023)
Producers Guild of America Darryl F Zanuck Theatrical Motion Picture Producer of the Year Award (เสนอชื่อเข้าชิง) – อวตาร: วิถีแห่งสายน้ำ – (2023)
รางวัลออสการ์ (เสนอชื่อเข้าชิง) –  อวตาร: วิถีแห่งสายน้ำ – (2023)
ผลงานทางภาพยนตร์

อำนวยการสร้างเดี่ยว
แคมปัสแมน (1987)
ไททานิค (1997)
โซลาริส ดาวมฤตยูซ้อนมฤตยู (2002)
อวตาร (2009)
อลิตา แบทเทิล แองเจิ้ล (2019)
อวตาร: วิถีแห่งสายน้ำ (2022)
อวตาร 3 (2025)
ร่วมอำนวยการสร้าง
4 จิ๋วพลิกมิติมหัศจรรย์ (1989)
ดิกแทรซี (1990)
แหล่งข้อมูลอื่น

John Landau ที่อินเทอร์เน็ตมูวีเดตาเบส
จอร์จ เกิร์ชวิน

| George Gershwin |
| --- | --- |

ข้อมูลพื้นฐาน
ชื่อเกิด: จอร์จ เกิร์ชวิน
เกิด: 26 กันยายน ค.ศ. 1898 บรูกลิน นิวยอร์ก
เสียชีวิต: 11 กรกฎาคม ค.ศ. 1937 (38 ปี) ฮอลลีวูด แคลิฟอร์เนีย
แนวเพลง: คลาสสสิก ป็อป
อาชีพ: นักแต่งเพลง นักดนตรี
เครื่องดนตรี: เปียโน
ช่วงปี: 1916 - 1937
จอร์จ เกิร์ชวิน (อังกฤษ: George Gershwin; 26 กันยายน ค.ศ. 1898 - 11 กรกฎาคม ค.ศ. 1937)   นักเปียโนและนักแต่งเพลงชาวอเมริกัน มีผลงานในแนวดนตรีคลาสสิก และเพลงป็อบ โดยเป็นผู้ประพันธ์บทเพลงประกอบละครบรอดเวย์ที่มีชื่อเสียง ทั้งในนามส่วนตัว และผลงานร่วมกับไอรา เกิร์ชวิน พี่ชาย ที่เป็นผู้ประพันธ์คำร้อง  ผลงานที่มีชื่อเสียง เช่น ออร์เคสตราสำหรับเปียโน Rhapsody in Blue (1924), An American in Paris (1928)  อุปรากร Porgy and Bess (1935) ซึ่งมีเพลงที่ไพเราะและได้รับชื่อเสียงอย่างมากคือ Summertimes และเพลงประกอบภาพยนตร์ Shall We Dance (1937)
จอร์จ เกิร์ชวิน เดิมชื่อ ยาค็อบ เกิร์ชโชวิตซ์ (อังกฤษ: Jacob Gershowitz) บิดาเป็นชาวรัสเซียอพยพมาจากเซนต์ปีเตอส์เบิร์ก ชื่อ มอร์ริส เกิร์ชโชวิตซ์ ต่อมาได้เปลี่ยนชื่อสกุลเป็น เกิร์ชวิน (Gershvin, สะกดด้วย v)  จอร์จเป็นลูกคนที่สองในจำนวนสี่คน มีพี่ชายชื่อ อิสราเอล เกิร์ชโชวิตซ์ (ไอรา เกิร์ชวิน) มีน้องชายชื่อ อาร์เทอร์ และน้องสาวชื่อ ฟรานเชส  จอร์จเป็นคนแรกในตระกูลเกิร์ชวินที่เปลี่ยนวิธีสะกดนามสกุล จาก "Gershvin" เป็น "Gershwin"
จอร์จ เกิร์ชวินเริ่มชีวิตการแสดงดนตรีตั้งแต่อายุ 15 ปี และเริ่มมีผลงานบันทึกเสียงเมื่ออายุ 17 ปี    ในปี ค.ศ. 1924 เริ่มมีผลงานร่วมกับพี่ชาย โดยแต่งละครเพลง Lady Be Good มีเพลงฮิตคือเพลง "Oh, Lady Be Good!"  ตามมาด้วย Oh, Kay! (1926), Funny Face (1927), Strike up the Band (1927), Show Girl (1929), Girl Crazy (1930) มีเพลงฮิตคือ I Got Rhythm และ Of Thee I Sing (1931) ที่ได้รับรางวัลพูลิตเซอร์
จอร์จ เกิร์ชวินเสียชีวิตในวัยเพียง 38 ปี ด้วยโรคเนื้องอกในสมอง
แหล่งข้อมูลอื่น

Official Site
George Gershwin ที่อินเทอร์เน็ตมูวีเดตาเบส
ชีวประวัติ George Gershwin ที่ อินเทอร์เน็ตบรอดเวย์ดาตาเบส
จอช เทย์เลอร์

| จอช เทย์เลอร์ |
| --- | --- |
เกิด: จอช เจมส์ วิลเลียม เทย์เลอร์ 2 มกราคม พ.ศ. 2534 (33 ปี)
| 0 | 1 | 2 |
| --- | --- | --- |
ผู้ได้รับเหรียญรางวัล

รายการเหรียญรางวัล
ตัวแทนของ   สกอตแลนด์
มวยสากล ชาย
กีฬาเครือจักรภพ
|  |  เดลี 2010  | ไลท์เวท |
กีฬาเยาวชนเครือจักรภพ
|  |  ปูเณ่ 2008  | ไลท์เวท |
จอช เจมส์ วิลเลียม เทย์เลอร์ (อังกฤษ: Josh James William Taylor) เป็นนักมวยสากลชาวสกอตแลนด์คนแรกที่สามารถครองแชมป์โลกได้ 4 สถาบัน (IBF, WBA (ซูเปอร์​แชมป์​),เดอะริง,WBC และ WBO ตามลำดับ) ในรุ่นจูเนียร์เวลเตอร์เวท
ประวัติ

เกิดวันที่​ 2 มกราคม พ.ศ. 2534 ที่เอดินบะระ มีภูมิลำเนาอยู่ที่เพรสตันแพนส์ เอดินบะระ มีชื่อเสียงจากการชกมวยสากลสมัครเล่น ภายหลังผ่านการคัดเลือกของยุโรปในแทรบซอน ประเทศตุรกี ทางเอซีบีโลชเอนด์ ได้ช่วยให้เขาผ่านการคัดเลือกเข้าร่วมการแข่งขันโอลิมปิกฤดูร้อน 2012 ที่จัดขึ้น ณ กรุงลอนดอน เทย์เลอร์จึงเป็นนักมวยสากลชาวสกอตแลนด์รุ่นไลท์เวทคนแรก ที่ผ่านการคัดเลือกเข้าร่วมแข่งขันโอลิมปิก นับตั้งแต่ ริชาร์ด แมคแทกการ์ท ที่ได้ทำไว้ ผู้ซึ่งได้เหรียญทองจากการแข่งขันที่เมลเบิร์น ใน ค.ศ. 1956 และได้เหรียญทองแดงจากการแข่งขันที่กรุงโรม ในการแข่งขันถัดมา
มวยสากลสมัครเล่น

เทย์เลอร์ประสบความสำเร็จในการแข่งขันหลายรายการ และมีผลงานที่รู้จักกันมากสุดคือ การได้รับเหรียญเงินในการแข่งขันกีฬาเครือจักรภพ 2010 ณ เมืองเดลี ที่ซึ่งเขาเป็นฝ่ายแพ้ต่อ โธมัส สตอล์กเกอร์ ในรอบไฟนอล ด้วยคะแนน 11-3